Անհնար էր պատկերացնել, որ հատկապես հոգևոր և միջնադարյան երգերի կատարումներով փայլող Լուսինե Զաքարյանը կարող էր զարմացնել ու հիացնել Բենջամեն Բրիտտենին, ով Լուսինեին համարեց երգերի լավագույն և ճշգրիտ կատարող: Երգչուհու երկացանկում տեղ գտան նաև Բախի, Հենդելի, Գլյուկի, Բեթհովենի, Սկարլատտիի, Կաչչինիի ստեղծագործությունները: Աշխարհի տարբեր երկրներում հանդես եկավ Լուսինե Զաքարյանը, ունեցավ մոտ 500 համերգ, 100-ից ավելի հեռուստատեսային ելույթ: Նա պատրաստեց և հայ երաժշտասերին ներկայացրեց «Ավե Մարիա» շարքը` կազմված բացառապես այս երգի մոտ 15 մեկնաբանություններից` ստեղծված տարբեր կոմպոզիտորների կողմից: Սակայն առաջին հերթին մնաց որպես հայ հոգևոր և միջնադարյան երգերի կատարող: